

 REPUBLIKA HRVATSKA

**ŠIBENSKO-KNINSKA ŽUPANIJA**

 

 **G R A D**  *Š I B E N I K*

**Upravni odjel za društvene djelatnosti**

Klasa: 601-01/19-01/04

Urbroj: 2182/01-05/1-19-2

Šibenik, 29. kolovoza 2019.

 **GRADONAČELNIK**

**Željko Burić, dr. med.**

 Predmet: Prijedlog zaključka o dodjeli sredstava po Javnom pozivu za

 podnošenje zahtjeva za ostvarivanje prava na sufinanciranje

 djelatnosti predškolskog odgoja i obrazovanja za dječje vrtiće

 drugih osnivača

**OBRAZLOŽENJE**

Gradsko vijeće Grada Šibenika, na 11. sjednici od 11. prosinca 2018. godine, donijelo je Program javnih potreba u predškolskom odgoju i obrazovanju Grada Šibenika za 2019. godinu, a Izmjene i dopune Programa javnih potreba u predškolskom odgoju i obrazovanju na 13. sjednici 22. ožujka 2019. godine.

 Sukladno navedenom redoviti program predškolskog odgoja u vrtićima drugih osnivača sufinancira se s mjesečnim iznosom po djetetu od 900,00 kn i to isključivo za djecu i roditelje s prijavljenim prebivalištem na području grada Šibenika.

Za ostvarivanje prava na sufinanciranje djelatnosti predškolskog odgoja i obrazovanja, dječji vrtići drugih osnivača dužni su se prijaviti na javni poziv Grada Šibenika u propisanoj formi te podnijeti svu potrebnu dokumentaciju kojim dokazuju ispunjavanje postavljenih kriterija.

 Slijedom navedenog, dana 1. kolovoza 2019. godine objavljen je Javni poziv za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača (u daljnjem tekstu: Javni poziv), te je rok za dostavu potrebne dokumentacije kojom vrtići dokazuju ispunjavanje postavljenih kriterija bio 17. kolovoza 2019. godine.

Zahtjev za ostvarivanje prava na sufinanciranje djelatnosti predškolskog odgoja i obrazovanja dostavilo je pet dječjih vrtića drugih osnivača s područja grada Šibenikai to kako slijedi:

 1. Dječji vrtić Blažena Hozana Podružnica u Šibeniku ima kapacitet za 94 djece raspoređene u četiri odgojne skupine. U vrtiću se provodi 10 satni redoviti program.

 2. Dječji vrtić Brat Sunce na području grada Šibenika ima kapacitet za 73 djece raspoređene u tri odgojne skupine. U vrtiću se provodi 10 satni redoviti program.

3. Dječji vrtić Sunce na području grada Šibenika ima kapacitet za 77 djece raspoređene u četiri odgojne skupine. U vrtiću se provodi 10 satni redoviti program.

 4. Dječji vrtić Osmijeh na području grada Šibenika ima kapacitet za 235 djece raspoređene u deset odgojnih skupina. U vrtiću se provodi 10 satni redoviti program i 10 satni smjenski program.

 5. Dječji vrtić Žižula na području grada Šibenika ima kapacitet za 291 dijete raspoređene u trinaest odgojnih skupina. U 5 vrtića se provodi 10 satni redoviti program.

Nakon provedene analize utvrđeno je da prijavljeni vrtići zadovoljavaju uvjete javnog poziva, te na temelju utvrđenih kriterija upisa predlaže se Gradonačelniku donošenje slijedećeg

**Z a k lj u č k a**

**o** **dodjeli sredstava** **po** **Javnom pozivu**

**za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača**

 1. Prihvaća se zahtjev za sufinanciranje dječjih vrtića u privatnom vlasništvu na području grada Šibenika:

a) Dječji vrtić Blažena Hozana Podružnica u Šibeniku za 50 djece

b) Dječji vrtić Brat Sunce za 62 djece

c) Dječji vrtić Sunce za 70 djece

d) Dječji vrtić Osmijeh za 166 djece

e) Dječji vrtić Žižula za 291 dijete

2. Vrtići iz točke 1. ovog zaključka samostalno utvrđuju kriterije i visinu sudjelovanja roditelja u cijeni njihovih programa.

3. Troškove predškolskog odgoja i naobrazbe djece u dječjim vrtićima iz članka 1. ovog zaključka Grad Šibenik će sufinancirati s iznosom od 900,00 kn mjesečno za upisano dijete prema navedenim upisnim kvotama za razdoblje od 1. rujna 2019. zaključno do 31. kolovoza 2020. godine.

4. Sredstva za sufinanciranje u smislu točke 1. ovog Zaključka isplaćivat će se na teret razdjela 3 Upravni odjel za društvene djelatnosti, glava 3 Predškolski odgoj – vrtići grada Šibenika, 15150103 Programi u predškolskim ustanovama 3299 Ostali nespomenuti rashodi poslovanja Proračuna GradaŠibenika za 2019. i projekcija za 2020. i 2021. godinu

5. S vrtićima iz članka 1. ovog Zaključka bit će potpisani posebni ugovorikojima sereguliraju međusobna prava i obveze.

6. Danom donošenja ovog Zaključka zatvara se Javni poziv.

 PROČELNICA

Mirjana Žurić, dipl. oec.